الیاس بن مضر

بنو عدنان میں الیاس وہ برگزیدہ شخصیت ہیں جو رسول اللہ کے سترھویں پشت پر جد امجد ہیں۔

 تعارف 
الیاس بن مضر کا نام حبیب مدرک الطالب فی نسب آل ابی طالب الموسوم بہ معارف الانساب تالیف قمر عباس الاعرجی صفحہ 19 اور کنیت ابو عمرو تھی۔ آپ کے والد کا نام مضر اور والدہ کا نام رباب بنت حیدہ تھا۔ سیرت انسائیکلو پیڈیا تصنیف و تالیف حافظ محمد ابراہیم طاہر گیلانی، حافظ عبد اللہ ناصر مدنی اور حافظ محمد عثمان یوسف جلد دوم صفحہ 44
آپ کا سلسلۂ نسب کچھ یوں ہے۔

الیاس بن مضر بن نزار بن معد بن عدنان

الیاس رسول اللہ کے سترہویں پشت پر جد امجد ہیں۔ آپ تک رسول اللہ کا شجرہ نسب کچھ یوں ہے۔

محمد ﷺ بن عبداللہ بن عبدالمطلب بن ھاشم بن عبد مناف بن قصی بن کلاب بن مرہ بن کعب بن لوی بن غالب بن فھر بن مالک بن نضر بن کنانہ بن خزیمہ بن مدرکہ بن الیاس ضیاء النبی مولف پیر محمد کرم شاہ جلد اول صفحہ 399 

 سیرت 
الیاس دین ابراہیمی کے سچے پیروکار تھے۔ آپ کی تبلیغ کی وجہ سے بہت سے لوگ بدعت چھوڑ کر اصل دین ابراہیم کی طرف واپس آ گِئے۔ عربوں کے ہاں آپ کا بڑا مقام تھا۔ لوگ آپ کو لقمان حکیم کی طرح ایک دانا آدمی سمجھتے تھے۔ الیاس پہلے شخص تھے جس نے حج کے موقع پر اونٹوں کی قربانی دی۔ مقام ابراہیم طوفان کی وجہ سے گم ہو گیا تو آپ نے تلاش کر کے اس کو اپنی اصل جگہ رکھ دیا۔

 اولاد 
الیاس کے تین بیٹے تھے۔
 مدرکہ
 طابخہ
 قمعہ سیرت انسائیکلو پیڈیا تصنیف و تالیف حافظ محمد ابراہیم طاہر گیلانی، حافظ عبد اللہ ناصر مدنی اور حافظ محمد عثمان یوسف جلد دوم صفحہ 44

 حوالہ جات 

زمرہ:تاریخ عرب
زمرہ:محمد بن عبد اللہ کے آباؤ اجداد
زمرہ:مسلمان مصلحین
زمرہ:عرب شخصیات
زمرہ:زمانہ جاہلیت کی شخصیات
زمرہ:نسب محمد بن عبد اللہ